Gweneth Lee (49) má netradičnú prácu. Cestuje už desať rokov po svete, aby naplnila sexuálne túžby ženatých mužov. Vie, že spoločnosť ju odsúdi, no podľa vlastných slov iba zachraňuje ich manželstvá. "Veľa ľudí štvem, no niektorí chlapi chcú jednoducho viac ako im ich ženy môžu dopriať," hovorí príťažlivá brunetka, ktorej odolá máloktorý muž.
Kedysi bola vydatá a s manželom si tolerovali občasnú neveru. "Obaja sme boli náruživí, no o intímnom živote sme mali rozdielne predstavy," nezakrýva Gweneth, ktorú cituje server idnes.cz. Práve po príležitostných aférach sa rozhodla poskytovať potešenie iným mužom.